laion/Wikipedia-Exotic huggingface dataset:
ג'ון הנסון

ג'ון אלן הנסון (באנגלית: John Allen Henson; נולד ב-28 בדצמבר 1990) הוא כדורסלן עבר אמריקאי, ששיחק בעמדות הפאוור פורוורד והסנטר. הנסון נולד בעיר גרינסבורו שבקרוליינה הצפונית, ובנעוריו למד בראונד רוק אשר בטקסס ובטמפה שבפלורידה. בעונתו האחרונה בקבוצת הכדורסל של "תיכון סיקלס" בטמפה העמיד ממוצעים של 17.6 נקודות, 12.2 ריבאונדים ו-6.1 חסימות למשחק, ובסיומה נבחר להשתתף במשחק מקדונלד'ס אול-אמריקן ובנייקי הופ סאמיט. בשנת 2009 החל ללמוד ולשחק באוניברסיטת קרוליינה הצפונית, אשר זכתה בעונה הקודמת בטורניר אליפות המכללות. בעונות 2010/2011 ו-2011/2012 הוביל את הקבוצה לצד הריסון בארנס וטיילר זלר לשלב רבע גמר אליפות המכללות (NCAA Elite Eight), בו הפסידה מול אוניברסיטת קנטקי ואוניברסיטת קנזס, בהתאמה. בשתי העונות רשם הנסון ממוצעים של 12.7 נקודות, 10.0 ריבאונדים ו-3.0 חסימות למשחק, ובשתיהן זכה בתואר שחקן ההגנה של מחוז ה-ACC. בסיום עונתו השלישית עזב את הקבוצה, יחד עם בארנס וזלר, והעמיד את עצמו לבחירה בדראפט ה-NBA. בדראפט ה-NBA‏ 2012 נלקח הנסון בבחירה ה-14, על ידי מילווקי באקס. ב-10 באפריל 2013 קבע שיאי קריירה של 25 ריבאונדים ו-7 חסימות במשחק מול אורלנדו מג'יק, ושבעה ימים לאחר מכן קלע שיא קריירה של 28 נקודות במשחק מול אוקלהומה סיטי ת'אנדר. בעונתו השנייה בליגה קלע 11.1 נקודות ואסף 7.1 ריבאונדים בממוצע למשחק, אשר נותרו שיאי הקריירה שלו לממוצעים עונתיים. לקראת עונת 2016/2017 חתם על הארכת חוזה ל-4 עונות נוספות במילווקי, עבור כ-45 מיליון דולר. בנובמבר 2018, לאחר 14 משחקים בעונת 2018/2019, נפצע בשורש כף ידו השמאלית, ונאלץ לעבור ניתוח אשר השבית אותו ממשחק עד לסיום העונה. ב-6 וחצי עונותיו במילווקי רשם ממוצעים של 7.8 נקודות, 5.4 ריבאונדים ו-1.5 חסימות למשחק. בדצמבר 2018, כשלושה שבועות לאחר שנפצע, נשלח הנסון לקליבלנד קאבלירס כחלק מטרייד במסגרתו הועברו גם מת'יו דלאבדובה (לקליבלנד), סם דקר (לוושינגטון), ג'ורג' היל וג'ייסון סמית' (למילווקי). בפברואר 2020 הועבר יחד עם ברנדון נייט בטרייד לדטרויט פיסטונס, בתמורה לאנדרה דראמונד. ב-5 באפריל 2021, חתם על חוזה ל-10 ימים בניו יורק ניקס. עם זאת, הנסון לא שיחק בפועל במדי הקבוצה. ב-8 במרץ 2022, הנסון חתם במטס דה גואינבו מליגת העל הפוארטו ריקנית אך גם בקבוצה זו לא שיחק בפועל. ב-11 בספטמבר 2024, הודיע הנסון על פרישה מכדורסל. מדיה וקבצים בנושא ג'ון הנסון בוויקישיתוף ג'ון הנסון, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN ביוגרפיה, באתר קבוצת אוניברסיטת קרוליינה הצפונית סטטיסטיקות המכללות של הנסון, באתר sports-reference.com שלושת הכוכבים של קרוליינה הצפונית עוזבים ל-NBA, באתר ESPN,‏ 29 במרץ 2012 רשימת הנבחרים בדראפט 2012, באתר basketball-reference.com סטטיסטיקות המשחק בין הבאקס למג'יק, באתר basketball-reference.com סטטיסטיקות המשחק בין הבאקס לת'אנדר, באתר basketball-reference.com הנסון מסכם על הארכת חוזה במילווקי, באתר ESPN,‏ 2 באוקטובר 2015 עדכון פציעתו של הנסון, באתר הבאקס, 27 בנובמבר 2018 קליבלנד מצרפת את הנסון ודלאבדובה, באתר הקבוצה, 8 בדצמבר 2018 דטרויט מצרפת את הנסון ונייט, באתר הקבוצה, 6 בפברואר 2020 Davies, Spencer (11 בספטמבר 2024). "John Henson Confirms Retirement, Thrilled About Next Career Phase in Sports Media". RG.org. נבדק ב-11 בספטמבר 2024. {{cite web}}: (עזרה)
ג'ון מארי

ג'ון "מייק" מארי (באנגלית: John M. Murray; נולד ב-1960) הוא קצין בדימוס בדרגת גנרל, בתפקידו האחרון פיקד על פיקוד העתיד של צבא ארצות הברית (אנ'). מארי נולד בקנטון שבאוהיו. הוא התגייס לצבא ב-1982 לאחר לימודים באוניברסיטת המדינה של אוהיו. שירת כמפקד פלוגה בדיוויזיה הרביעית, כסגן מפקד הגדוד הראשון בחטיבה החמישית של דיוויזיית הפרשים הראשונה ומפקד הגדוד הראשון בחטיבה 18 של דיוויזיית החי"ר הראשונה. במהלך מלחמת עיראק שירת במטה הקורפוס השלישי ופיקד על החטיבה השלישית בדיוויזיה הפרשים הראשונה. במהלך מלחמת אפגניסטן פיקד על בסיס בגראם (אנ'), שימש סגן מפקד דיוויזיית הפרשים הראשונה, הוא פיקד על כוח המשימה המשותף השלישי ומיוני 2013 עד אוגוסט 2015 פיקד על דיוויזיית החי"ר השלישית שהייתה אחראית על אזור דרום אפגניסטן. מארי שירת כראש המרכז להערכה מבצעית, כראש ענף ניהול הכוח במחלקת ההגנה של ארצות הברית וכראש אגף G-8 (פיתוח והתאמת רכש ומשאבים לאסטרטגיה) במטה הצבא. ביולי 2019 הועלה לדרגת גנרל ומונה למפקדו של פיקוד העתיד של צבא ארצות הברית, פיקוד חדש שנוסד על מנת לקדם את המודרניזציה בצבא. מארי נשוי לג'יין והם הורים לשלוש בנות. מדיה וקבצים בנושא ג'ון מארי בוויקישיתוף ביוגרפיה (באנגלית) ערך זה הוא קצרמר בנושא אמריקאים ובנושא אנשי צבא. אתם מוזמנים לתרום לוויקיפדיה ולהרחיב אותו.
מטמינודון

מטמינודון (שם מדעי: Metamynodon) הוא סוג נכחד של יונק נכחד מסדרת מפריטי הפרסה, אשר חי באמריקה הצפונית ובאסיה במשך האאוקן והאוליגוקן. הוא תואר ב-1887 בידי החוקרים הנרי פיירפילד אוסבורן וויליאם ברימן סקוט משרידים שהגיעו מתצורות הנהר הלבן (אנ') שבקולרדו. הסוג הכיל 3 מינים. משמעות שמו היא: "אחרי אמינודון (Amynodon)". יונק זה דמה במראהו להיפופוטם, אך למעשה היה קרובו של הקרנף. הוא היה מגדולי היונקים באזור בו נמצא, כשהמין הגדול ביותר, Metamynodon planifrons, הגיע לאורך של 4 מטר ולמשקל 2 טונות. הוא כנראה רעה בביצות כמו היפופוטם והיה בעל עיניים בקדמת הגולגולת כמותו. עם זאת הלסתות שלו היו קטנות יותר והפרסות הכילו 4 אצבעות. שרירי הצוואר היו חלשים יחסית והרגליים היו חזקות מאוד, מה שעזר לו לחיות באדמות בוציות. ממבנה הלסתות שלו מוכיח שניזון מצמחייה מיימית קשיחה. לצידו חיו מינים קדומים של סוסיים כמו המזוהיפוס, מיני קרנפיים, הארנב פלאולאגוס והמריכוידון. סביבם היו טורפים גדולים כמו כלבי דוב, נימרווידיים, ההאינדון והאנטלודונטיים דמויי-החזיר. פאונה זאת נכחדה עם התייבשות האזור בסוף האוליגוקן. מדיה וקבצים בנושא מטמינודון בוויקישיתוף מטמינודון, באתר האנציקלופדיה של החיים (באנגלית) מטמינודון, באתר GBIF (באנגלית)
גלעד קרני

גלעד קרני (נולד ב-1968) הוא ויולן ישראלי, שניגן בפילהרמונית של ניו יורק ובתזמורת דויטשה אופר ברלין, שם ניגן גם עם התזמורת הממלכתית של ברלין בניצוח דניאל בארנבוים. כיום הוא ויולן ראשי בתזמורת טונהאלה שבציריך. בנוסף להיותו סולן ונגן בהרכבי מוזיקה קאמרית, קרני נמנה עם מייסדי רביעיית הוברמן, שעמה הופיע לראשונה בקרנגי הול. מאז הופיע קרני בקרנגי הול עם רביעיית גוארנרי. קרני ניגן עם תזמורות רבות באירופה, בדרום אפריקה, בארצות הברית ובישראל והשתתף בפסטיבלי מוזיקה קאמרית ברחבי העולם וכן בפסטיבל הבינלאומי למוזיקה קאמרית בירושלים ובפסטיבל קול המוסיקה בגליל העליון. פרס ראשון בתחרות רשות השידור הישראלית על הביצוע הטוב ביותר (1991) פרס שלישי בתחרות "בריאן" לכלי מיתר בארצות הברית (1992) פרס שלישי בתחרות ARD במינכן, גרמניה (1993) פרס ראשון בתחרות הבינלאומית לוויולה בטריאסטה, איטליה (1994) אתר האינטרנט הרשמי של גלעד קרני גלעד קרני, ברשת החברתית פייסבוק גלעד קרני, באתר MusicBrainz (באנגלית) גלעד קרני, באתר Discogs (באנגלית) גלעד קרני, באתר "הבמה" A young and dynamic orchestra, Tonhalle-Orchester Zürich (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אמינודונטיים

אמינודונטיים (שם מדעי: Amynodontidae; משמעות השם: "שיניים מאיימות") היא משפחה נכחדת של מפריטי פרסה, אשר חיו בין אמצע האאוקן עד האוליגוקן, באירואסיה ובאמריקה הצפונית. בני משפחה זו היו דומים במראם לטפיריים או להיפופוטמיים יבשתיים ומעט משוריינים, אך היו דווקא קרוביהם של הקרנפים. חלקם היו גם בעלי חדק קצר כמו של טפיר ולרובם היו לסתות שריריות מאוד וניבים גדולים בפיהם, אשר דימו להם מראה היפופוטם. עצמות הרגליים שלהם היו כבדות, כך שייתכן שחיו בביצות ואולי גם שחו ברוב הזמן. בניגוד להיפופוטמים הם היו בעלי ארבע אצבעות ברגליהם ולא שתיים. מינים אלה חיו בביצות וביערות הקדומים של האוליגוקן ונכחדו עקב ההתייבשות של סוף התקופה או עקב תחרות עם מיני פרסתנים מוצלחים יותר כמו קרנפים אמיתיים. תת-משפחה Amynodontinae שבט Cadurcodontini סוג קדורקודון (Cadurcodon) סוג Lushiamynodon סוג Sharamynodon סוג Sianodon שבט Metamynodontini סוג Gigantamynodon סוג מטמינודון (Metamynodon) סוג Paramynodon סוג Zaisanamynodon סוגים ללא מקור: Amynodon Amynodontopsis Armania Cadurcamynodon Cadurcopsis Cadurcotherium Caenolophus Euryodon Hypsamynodon Megalamynodon Mesamynodon Penetrigonias Procadurcodon Rostriamynodon Teilhardia Toxotherium מדיה וקבצים בנושא אמינודונטיים בוויקישיתוף אמינודונטיים, באתר האנציקלופדיה של החיים (באנגלית) אמינודונטיים, באתר GBIF (באנגלית)
מרדכי בניטה

מרדכי בניטה (נולד ב-6 בפברואר 1967, כ"ו בשבט ה'תשכ"ז) הוא המשנה למנכ"ל משרד הביטחון. בעבר היה מנכ"ל משרד ירושלים ומורשת, מנכ"ל משרד ההשכלה הגבוהה והמשלימה ומנכ"ל ישיבת עטרת ירושלים. אלוף-משנה במילואים. מרדכי בניטה נולד בכפר סירקין לוויקטור ורחל בניטה, זוג עולים ממרוקו. הדריך בתנועת הנוער במחנות העולים. התגייס לצה"ל ב-1986 לגדוד צבר, בשנים הראשונות של חטיבת גבעתי, ושימש בה כקצין קרבי. הוא אלוף-משנה במילואים. בין השנים 2013–2018 שימש מפקד גדוד, ואף קיבל פרס משר הביטחון ועוד, על הגדוד עליו פיקד, כגדוד מצטיין לשנת 2016. לאחר שחרורו משירות סדיר בצה"ל ב-1990 חזר ללמוד בישיבת מרכז הרב, ישיבת מעלה אדומים ומכון מאיר אצל הרב יהושע צוקרמן. בעל תואר ראשון בחינוך ממכללת ירושלים ותואר שני במשפטים מאוניברסיטת רייכמן. בין השנים 2006–2019 שימש בניטה כמנכ"ל ישיבת עטרת ירושלים ("עטרת כהנים") בראשות הרב שלמה אבינר. בין השנים 2017–2019 שימש חבר דירקטוריון ברשות לפיתוח ירושלים. כן שימש כחבר דירקטוריון במכון מאיר בין השנים 2014–2019, ונחשב למי ש"הבריא" את המכון ממצוקתו הכלכלית. היה ממייסדי ערוץ מאיר. בשנת 2019 מונה למנכ"ל משרד ירושלים ומורשת וכיהן בתפקיד זה עד 14 ביוני 2020, אז מונה למנכ"ל משרד ההשכלה הגבוהה והמשלימה, בשני המשרדים תחת השר זאב אלקין, ובהמשך תחת השר יואב גלנט. הוא שימש בתפקיד עד סגירת המשרד ביולי 2021, עם כינון ממשלת ישראל ה-36. בשנת 2023 מונה למשנה מנכ"ל משרד הביטחון. חבר פעיל בתנועת הליכוד ופקד לתנועה אלפי פקודי ימין. התמודד לרשימת הליכוד לכנסת העשרים ואחת, כנציג מחוז ירושלים. במסגרת פעילותו ניהל את קמפיין "זזים ימינה" לעידוד הצבעה לימין בבחירות לכנסת העשרים ואחת. הוא מהפעילים הוותיקים של ההתיישבות היהודית במזרח ירושלים. בניטה היה במשך שנים רבות צלם מקצועי, ואף פרסם מספר ספרים בתחום. כמו כן תרגם הגדה של פסח מערבית מרוקאית לעברית והיה שותף בכתיבה של מספר ספרי ילדים. נשוי לרחל לבית בראון, ואב לשמונה. מתגורר בשכונת מעלה הזיתים בירושלים. דף הפייסבוק של מרדכי בניטה "ארץ אהבתי" – אתר תמונותיו המקצועיות של מרדכי בניטה חגית רוזנבאום, הלוחש לשרים, בשבע, 8 ביוני 2017 דשה אברמנקו, "אם אין חינוך ראוי – צומח שעמום ובטלה, ומתוכו גם אלימות", באתר "כל העיר ירושלים", 21 באוגוסט 2019 מרדכי בניטה - ליכודניק ומג"ד מצטיין - ליכודניק, באתר ליכודניק, ‏2 במאי 2016 ציוץ של אמיר אטינגר ברשת החברתית טוויטר, 8 בינואר 2021. ערוץ 7, מרדכי בניטה יתמודד בפריימריס בליכוד, באתר ערוץ 7, 10 בינואר 2019 חיים לוינסון, נציב שירות המדינה אישר למנות חבר ליכוד למנכ"ל משרד, אף שאסר על מינויים פוליטיים, באתר הארץ, 30 ביולי 2019 מניהול הישיבה - לניהול משרד ממשלתי, כיפה, 1 באוגוסט 2019 יהודה ושומרון - ארץ אהבתי, באתר הספרייה הלאומית הספר ירושלים של זהב, פתח לנו שער: מחזור לילדים בעריכת מרדכי בניטה, באתר הספרייה הלאומית
הבחירות הפרלמנטריות באיסלנד 2016

הבחירות הפרלמנטריות באיסלנד נערכו ב-29 באוקטובר 2016 לאחר פיזורו המוקדם של הפרלמנט בעקבות הפגנות המוניות שהתקיימו כנגד הממשלה. 54 ממושבי הפרלמנט מולאו בידי אזרחים שנבחרו במחוזותיהם ו-9 נוספים אחרים חולקו באופן יחסי בין המפלגות שצלחו את אחוז החסימה בבחירות העומד על חמישה אחוזים. המועד האחרון להגשת רשימה להתמודדות היה 14 באוקטובר 2016. עתיד מזהיר, יוצגה בידי האות A. המפלגה הפרוגסיבית, יוצגה בידי האות B. מפלגת הרפורמה, יוצגה בידי האות C. מפלגת העצמאות, יוצגה בידי האות D. מפלגת העם, יוצגה בידי האות F. הברית הסוציאל-דמוקרטית, יוצגה בידי האות S. מפלגת שחר, יוצגה בידי האות T. התנועה השמאלית-ירוקה, יוצגה בידי האות V. מפלגת הפיראטים, יוצגה בידי האות P. המפלגה ההומניסטית, יוצגה בידי האות H. התמודדה רק במחוז רייקיאוויק דרום. חזית העם האיסלנדית, יוצגה בידי האות R. התמודדה בכל המדינה, למעט בצפון מערבה. החזית הלאומית האיסלנדית, יוצגה בידי האות E. התמודדה רק במחוזות הדרום. ב-2 באוקטובר 2016, זיגמונדור דייוויד, מנהיג המפלגה הפרוגסיבית הוחלף בידי סיגורד אינגי. מפלגת הפיראטים הודיעה כי לא תשב באותה ממשלה בה חברות המפלגה הפרוגסיבית או מפלגת העצמאות. איסלנד: בחירות חדשות יתקיימו בסתיו, באתר ערוץ 7 חדשות, פוליטיקה, תרבות, יהדות ועוד בחירות בסתיו הקרוב, באתר RUV Elections to the Icelandic Althing (Parliament) Election Resources אינגי מונה ליו"ר המפלגה הפרוגסיבית הפיראטים הודיעו כי לא ישבו עם הפרוגסיבים או עם מפלגת העצמאות
רוברט באלאמאן

רוברט באלאמאן (בגרמנית: Robert Ballaman;‏ 21 ביוני 1926 – 5 בספטמבר 2011) היה כדורגלן שווייצרי, ששיחק בעמדת החלוץ. באלאמאן נולד ב-21 ביוני 1926 ברקונוויליה שבשווייץ. הוא החל את הקריירה שלו בגיל 15 בלבד, בקבוצה Reconvilier שממקום הולדתו. בשנת 1946 הצטרף למועדון פ.צ. בייל-ביין ובעונתו הראשונה זכה עימה בליגה השווייצרית. לאחר מכן שיחק גם בקבוצות גראסהופרס ציריך ובוינטרטור. בסך הכל שיחק 14 עונות בליגה השווייצרית, בהן כבש 271 שערים. בנבחרת שווייץ ערך 50 הופעות וכבש 19 שערים בין השנים 1948–1961. במונדיאל 1954 שנערך בשווייץ כבש 4 שערים, והגיע איתם עד לרבע הגמר. בסיום הטורניר זכה באלאמאן בנעל הארד. מדיה וקבצים בנושא רוברט באלאמאן בוויקישיתוף רוברט באלאמאן, באתר Transfermarkt רוברט באלאמאן, באתר Soccerway רוברט באלאמאן, באתר WorldFootball.net רוברט באלאמאן, באתר National Football Teams רוברט באלאמאן, באתר FootballDatabase.eu
אפטיט

אפטיט הוא שם קיבוצי לשלושה מינרלים זרחתיים: הידרוקסילאפטיט, פלואוראפטיט וכלוראפטיט, ששמותיהם ניתנו בשל הרכבם הכימי המכיל ריכוז גבוה של הידרוקסיל (-OH) פלואור, או כלור בהתאמה. מקור השם אפטיט מיוונית ופירושו "לרמות", בשל דמיונו של האפטיט למינרלים יקרים הרבה יותר כדוגמת האוליבין, הפרידוט או הבריל. אפטיט הוא רכיב נפוץ בסלעי יסוד, בסלעים מותמרים ובסלעי משקע, אבל הוא מצוי בהם בכמויות קטנות כפיסות מפוזרות של גבישים זעירים. גבישים מפותחים גדולים של אפטיט מצויים בסלעים מותמרים מסוימים. בארץ מצוי האפטיט באזור אילת ובסלעי הפוספט של הנגב הצפוני. אפטיט הוא אחד המינרלים הבודדים הנוצרים במערכות ביולוגיות. הידרוקסיאפטיט הוא מרכיב עיקרי באמייל השן, ומרכיב משמעותי בחומר הבונה את העצם. פלואוראפטיט חזק מעט יותר מהידרוקסיאפטיט ולכן מים שעברו הפלרה מאפשרים החלפת יוני הידרוקסיל ביונים של פלואוריד ובכך לחזק את השן. השימוש העיקרי באפטיט הוא להפקת דשנים זרחתיים. משום שהאפטיט הוא מינרל רך יחסית, השימוש בו לשם מכירה בחנויות ובתעשיית התכשיטים אינו נפוץ. שיטת תיארוך באמצעות אפטיט, הקרויה "תיארוך בעזרת מעקב ביקוע" (Fission track dating), מאפשרת לקבוע את ההיסטוריה של היווצרות חגורות הרים ואת ההיסטוריה של משקעים באגני שיקוע. פוספוריט הוא השם שניתן לאפטיט שאינו טהור בצורתו המסיבית. אפטיט באתר webmineral אפטיט, באתר אנציקלופדיה בריטניקה (באנגלית)
דגל חלדרלנד

דגל חלדרלנד (בהולנדית: Vlag van Gelderland) הוא דגל מחוז חלדרלנד שבהולנד. הוא טריקולור אופקי של כחול, צהוב (זהב) ושחור. חלדרלנד היא אחת המחוזות הגדולים והעתיקים ביותר בהולנד. שלט האצולה של חלרה (משנת 1190) כלל שלושה מעגלים אדומים על רקע זהב (צהוב). בשלהי המאה ה-12 הוחלף הסמל בשלושה שושנים על רקע זהוב. בראשית המאה ה-13 שונה הסמל לאריה מוזהב על רקע כחול עם מלבנים מוזהבים - סמל ששימש את הרוזנים של חלרה. בשנת 1339 הרוזן של חלרה קיבל תואר דוכס והמלבנים הוסרו מהסמל (נותר עליו אריה אדום על רקע מוזהב, כאשר לאריה שני זנבות וכתר). בעקבות מלחמות במאה ה-15 והמאה ה-16 שונו גבולות המחוז, והסמל הועבר בשנת 1543 למחוז זוטפן. בשנת 1802 אומץ של האבירים הנוכחי של חלדרנד. הדגל אומץ רשמית ב-15 באפריל 1953 על ידי מועצת המחוז (ה-Provinciale Staten). צבעיו מקורם בסמל חלדרלנד אשר בתורו התבסס על שלט האצולה של חלרה (ראו תמונה). מדיה וקבצים בנושא דגל חלדרלנד בוויקישיתוף חלדרלנד, באתר דגלי העולם (באנגלית) היסטוריה של הסמל של חלדרלנד
הר אולדפילד

האם התכוונתם ל... הר אולדפילד (אנטארקטיקה) – הר בהרי טולה בארץ אנדרבי שבאנטארקטיקה הר אולדפילד (קווינסלנד) – הר במדינת קווינסלנד שבאוסטרליה הר אולדפילד (קווינסלנד) – הר בפרובינציית קולומביה הבריטית שבקנדה
השירים הישראליים המושמעים ביותר בספוטיפיי

רשימת השירים הישראליים המושמעים ביותר בספוטיפיי מכילה את רשימת השירים המושמעים ביותר ברשת הזרמת המדיה ספוטיפיי אשר נוצרו בידי ישראלים. נכון לספטמבר 2024, "Nevermind" של דניס לויד הוא השיר המוביל ברשימה, עם 1.008 מיליארד השמעות, במקום השני "One Day" של אסף אבידן והמוג'וס, עם 326 מיליון השמעות, ובמקום השלישי "Never Go Back" של לויד עם 202 מיליון השמעות. מרבית השירים ברשימה הם שירים בשפה האנגלית שנוצרו בידי ישראלים. השיר העברי המושמע ביותר ברשימה הוא "לשוב הביתה " של ישי ריבו, עם 23 מיליון השמעות. הרשימה הבאה מונה את 100 השירים הישראלים המושמעים ביותר בספוטיפיי, כשמספר ההשמעות מעוגל למאות האלפים הקרובים ביותר. עדכון מלא של נתוני הטבלה בוצע לאחרונה ב-3 ביוני 2024 האמנים הישראלים המושמעים ביותר בספוטיפיי השירים המושמעים ביותר בספוטיפיי דודי פטימר, ‏נשארו מחוץ לרשימה: כוורת, אריק איינשטיין וזוהר ארגוב, באתר מעריב אונליין, 8 בדצמבר 2019 הגר בוחבוט, ספוטיפיי חושפת: זה האמן המושמע ביותר בישראל, באתר ynet, 4 בדצמבר 2018 חדשות כיפה, ‏סטטיק ובן אל נותרו מחוץ לרשימת השירים המושמעים של ספוטיפיי, באתר כיפה, 09 בדצמבר, 2019 16:58 דודי פטימר, ‏בזכות ספוטיפיי ישראל: זינוק חד במספר ההשמעות של אמנים ישראלים בעולם, באתר מעריב אונליין, 25 בנובמבר 2020 הגר בוחבוט, ספוטיפיי חושפת: זה האמן המושמע ביותר בישראל, באתר ynet, 4 בדצמבר 2018
דאשיאטיטאן

דאשיאטיטאן (שם מדעי: Daxiatitan; משמעות השם מסינית היא: "הטיטאן של דאשיה (אנ')", יובל של הנהר הצהוב אשר לידו נתגלו המאובנים) הוא סוג של דינוזאור זאורופוד מקבוצת המקרונריה, הקרוב לטיטנוזאורים אך למעשה השתייך למשפחת הקאיהלופיים. דינוזאור זה חי בקרטיקון תחתון לפני 122.6 מיליון שנה מהיום. המאובנים שלו התגלו במחוז גאנסו שבצפון-מערב סין וכללו מספר עצמות של חוליות צוואר, עצמות שכם ועצמות ירך. הסוג תואר ב-2008 ונמצא בו מין אחד - Daxiatitan binglingi. דינוזאור זה היה בעל צוואר ארוך וגוף גדול והוא הגיע לאורך 20–30 מטרים. הוא הזכיר את האאולופוס והחוואנגחטיטאן (Huanghetitan), אשר חיו באותו אזור באותו זמן. כמו קרוביו הוא היה בעל גולגולת קצרה ומוגבהת. מבנה עצמות הרגליים היו קלות יותר ועצם הירך הייתה יכולה להסתובב בקלות רבה יחסית. מדיה וקבצים בנושא דאשיאטיטאן בוויקישיתוף
היסט סטוקס

היסט סטוקס הוא ההבדל (ביחידות אנרגיה, מספר גל או תדר) בין מיקומי המקסימום של ספקטרום הבליעה וספקטרום הפליטה של אותו מעבר אלקטרוני (כגון: פיזור ראמאן ופלואורסצנציה). המונח נקרא על שם הפיזיקאי האירי ג'ורג' גבריאל סטוקס. לעיתים היסטי סטוקס ניתנים ביחידות של אורך גל, אך יחידות אלו פחות משמעותיות מאשר יחידות אנרגיה, מספר גל או תדר מכיוון שהראשונות תלויות באורך גל הבליעה. לדוגמה, היסט סטוקס של 50 ננומטר מאורך גל בליעה של 300 ננומטר גדול יותר במונחי אנרגיה מאשר היסט סטוקס של 50 ננומטר מאורך גל בליעה של 600 ננומטר. כאשר מערכת (בין אם מדובר במולקולה או באטום) בולעת פוטון, היא משיגה אנרגיה ונכנסת למצב מעורר. אחת הדרכים למערכת להגיע לרלקסציה היא פליטת פוטון שתגרום לאיבוד האנרגיה (שיטה אחרת היא אובדן האנרגיה כחום). כאשר לפוטון הנפלט יש פחות אנרגיה מהפוטון שנבלע, הבדל אנרגיה זה נקרא היסט סטוקס. היסט סטוקס הוא בעיקר תוצאה של שתי תופעות: רלקסציה ויברציונית ורה-אורגניזצית ממס. פלואורופור הוא דיפול, המוקף מולקולות ממס. כאשר פלואורופור נכנס למצב מעורר, מומנט הדיפול שלו משתנה, אך מולקולות הממס שמסביב אינן יכולות להסתגל כל כך מהר. רק לאחר רלקסציה ויברציונית מומנטי הדיפול של המולקולות מסביב מתיישרים באותו כיוון. פלואורסצנצית סטוקס היא פליטה של פוטון באורך גל ארוך יותר (תדר או אנרגיה נמוכים יותר) על ידי מולקולה שבלעה פוטון באורך גל קצר יותר (תדר או אנרגיה גבוהים יותר). גם בליעת אנרגיה וגם קרינה (פליטה) של אנרגיה ייחודיים למבנה מולקולרי מסוים. אם לחומר יש פער פסים ישיר בטווח האור הנראה, האור שזוהר עליו נבלע, מה שמעורר אלקטרונים למצב בעל אנרגיה גבוהה יותר. האלקטרונים נשארים במצב מעורר במשך כ- 10 − 8 {\displaystyle 10^{-8}} שניות. מספר זה משתנה על פי כמה סדרי גודל, תלוי בדגימה, ומכונה זמן חיים פלואורסצנטי של דגימה. לאחר איבוד כמות קטנה של אנרגיה באמצעות רלקסציה ויברציונית, המולקולה חוזרת למצב היסוד, ואנרגיה נפלטת. אם לפוטון הנפלט יש יותר אנרגיה מהפוטון שנבלע, ההבדל באנרגיה נקרא היסט אנטי-סטוקס. אנרגיה נוספת זו באה מפיזור פונונים תרמיים בסריג גבישי, שגורמים לקירור הגביש בתהליך. איטריום סולפיד-חמצני מזוהם עם גדוליניום סולפיד-חמצני הוא פיגמנט אנטי סטוקס תעשייתי נפוץ, בולע בתחום האינפרא אדום ופולט בתחום הנראה של הספקטרום. המרת פוטון עילית (Photon upconversion) היא תהליך אנטי-סטוקס נוסף. דוגמה לתהליך זה מודגם על ידי המרת ננו-חלקיקים עילית (Upconverting nanoparticles) הנפוצה יותר בספקטרוסקופיה של ראמאן, שם ניתן להשתמש בה כדי לקבוע את הטמפרטורה של חומר. פלואורסצנציה חוק קאשה דיאגרמת יבלונסקי מדיה וקבצים בנושא היסט סטוקס בוויקישיתוף Gispert, J. R, Coordination Chemistry, Wiley-VCH, 2008 Albani, J. R., Structure and Dynamics of Macromolecules: Absorption and Fluorescence Studies, אלסוויר, 2004 Lakowicz, Joseph R. (1999). Principles of Fluorescence Spectroscopy. Kluwer Academic / Plenum Publishers. ISBN 978-0-387-31278- Guilbault, G.G. 1990. Practical Fluorescence, Second Edition, Marcel Dekker, Inc., New York. Banwell C.N. and McCash E.M. Fundamentals of Molecular Spectroscopy (4th ed., McGraw-Hill 1994) p.101 and p.113 Atkins P . and de Paula J, Physical Chemistry, 8.0 ed, W.H. Freeman, 2006 Rost, F. W. D., Fluorescence Microscopy, הוצאת אוניברסיטת קיימברידג', 1992 Kitai, A., Luminescent Materials and Applications, John Wiley and Sons, 2008 Keresztury, Gábor, Raman Spectroscopy: Theory". Handbook of Vibrational Spectroscopy, Chichester: Wiley, 2002
NICER

The Neutron star Interior Composition Explorer) NICER, בתרגום חופשי לעברית: חוקר הרכב הפנים של כוכבי נייטרונים) הוא שם של אחת מבין 90 תוכניות אקספלורר, שנוצרה על ידי סוכנות החלל האמריקנית. מטרתה העיקרית של התוכנית מוקדשת לחקר הסביבות הפיזיקליות, הכבידתיות, האלקטרומגנטיות והגרעיניות הנמצאות בהרכב הפנים של כוכבי נייטרונים, ובוחנת את החומר בסביבות בעלי צפיפות ולחץ גבוהים ביותר, לדוגמה בגרעין האטום. NICER יאפשר ספקטרוסקופיה של פליטות תרמיות של כוכבי נייטרונים ברצועת הרנטגן הרכה (0.2–12 קילוולט) עם רגישות חסרת תקדים, תאפשר את חקר המבנה והרכב הפנים של הכוכבים ותגלה מהן מקורות התופעות הדינמיות והמנגנונים העומדים בבסיס תפקודם. NICER תשיג את יעדים אלה על ידי שימוש במכשירי רנטגן וספקטרוסקופיה, ולאחר שיגורה, נבחרה על ידי נאס"א להמשיך את שלב הניסוח של אפריל 2013 בתחנת החלל הבינלאומית. בשנת 2015 הכריזה נאס"א שהלוויין NICER יושק וישוגר לקראת שנת 2016, בעקבות כך שעברה בהצלחה את סקירת התכנון הקריטית של נאס"א, ופתרה את בעיית סיפוק הכוח המשותף עם תחנת החלל הבינלאומית (ISS) . כתוצאה מתקלה קריטית שאותרה ביוני 2015 בלוויין האמריקני CRS-7, המשימות העתידיות - כולל NICER, עוכבו במספר חודשים. ב־3 ביוני 2017, נאס"א שיגרה באופן רשמי את לוויין NICER באישור משימת האספקה "Space CRS-11 ISS" על גבי סיפון הרקטה "Falcon 9v1.2". בחודש מאי 2018, NICER גילה באמצעות קרני רנטגן פולסר וכוכב נוסף המקיפים זה את זה כל 38 דקות, מסלול ההקפה הכוכבי המהיר ביותר שאי פעם התגלה. ב־21 באוגוסט 2019, NICER תיעד והבחין בפרץ הרנטגן הבהיר והחזק ביותר שנצפה עד כה. הוא הגיע מכוכב הנייטרונים "SAX J1808.4-3658" מקבוצת הכוכבים "קשת", בערך 11,000 שנות אור מכדור הארץ. מדיה וקבצים בנושא NICER בוויקישיתוף אתר האינטרנט הרשמי של NICER (באנגלית) אתר האינטרנט הרשמי של NICER (באנגלית) Gendreau, Keith C.; Arzoumanian, Zaven; Okajima, Takashi (בספטמבר 2012). "The Neutron star Interior Composition ExploreR (NICER): an Explorer mission of opportunity for soft x-ray timing spectroscopy" (PDF). Proceedings of the SPIE: Space Telescopes and Instrumentation 2012, Ultraviolet to Gamma Ray. Space Telescopes and Instrumentation 2012: Ultraviolet to Gamma Ray. 8443: 844313. Bibcode:2012SPIE.8443E..13G. doi:10.1117/12.926396. {{cite journal}}: (עזרה) Harrington, J. D. (5 באפריל 2013). "NASA Selects Explorer Investigations for Formulation" (הודעה לעיתונות). NASA. נבדק ב-23 באפריל 2013. {{cite press release}}: (עזרה) Keesey, Lori (12 במאי 2015). "NASA's Multi-Purpose NICER/SEXTANT Mission on Track for 2016 Launch". NASA. נבדק ב-27 באוקטובר 2015. {{cite news}}: (עזרה) "NICER Manifested on SpaceX-11 ISS Resupply Flight". NICER News. NASA. 1 בדצמבר 2015. נבדק ב-14 ביוני 2017. Previously scheduled for a December 2016 launch on SpaceX-12, NICER will now fly to the International Space Station with two other payloads on SpaceX Commercial Resupply Services (CRS)-11, in the Dragon vehicle's unpressurized Trunk. {{cite web}}: (עזרה) Garner, Rob (10 במאי 2018). "X-ray Pulsar Found in Record-fast Orbit". NASA. נבדק ב-12 במאי 2018. {{cite web}}: (עזרה) NICER Telescope Spots Brightest X-Ray Burst Ever Observed
מועדון הכדורגל רמת השרון (כדורגל נשים)

מועדון כדורגל נשים רמת השרון היא קבוצת כדורגל נשים המשחקת בהליגה הלאומית בכדורגל נשים. הקבוצה נוסדה בשנת 2005 והצטרפה למחוז הצפוני בליגת הנשים הבכירה. לאחר עונת 2009/2010 ירדה הקבוצה לליגה השנייה ובה שיחקה שתי עונות לפני שעלתה שוב לליגה הראשונה. הקבוצה הגיעה לשיאה הראשון בעונת 2015/16 בה זכתה באליפות. בעונת 2022/2023 הקבוצה סיימה במקום השביעי בליגת העל וירדה לליגה הלאומית וזכתה בגביע המדינה המועדון כולל גם קבוצות נוער לשתי קבוצות גיל - נערות וילדות. אליפות המדינה: 2 2015/16 2019/20 - הוכרזה כאלופת המדינה, לאחר הפסקת הליגה עקב משבר הקורונה, והיותה למועד זה במקום הראשון, ובהפרש ניכר מהשנייה בטבלה. אליפות המחוז הצפוני בליגת הנשים: 1 2004/2005 גביע המדינה: 2 2017/18 2022/2023 אליפות הליגה השנייה: 1 2011/12 גביע הליגה השנייה: 1 2011/12 מועדון הכדורגל רמת השרון באתר ההתאחדות לכדורגל בישראל מועדון הכדורגל רמת השרון, ברשת החברתית פייסבוק מועדון הכדורגל רמת השרון, ברשת החברתית אינסטגרם תום נחום, ‏לראשונה בתולדותיה: רמת השרון זכתה באליפות, באתר ONE‏, 22 במאי 2016 גמר גביע המדינה לנשים – מ.כ. רמת השרון ניצחה את אס"א תל אביב 1:2 באתר JSport ** 2022/2023 אלון בן דוד, ‏מ.כ רמת השרון זכתה בגביע לראשונה בתולדותיה, באתר ONE‏, 23 במאי 2018 גמר גביע המדינה לנשים – מ.כ. רמת השרון ניצחה את אס"א תל אביב 1:2 באתר JSport